ai4bharat/Pralekha huggingface dataset:
रेल्वे मंत्रालय
रेल्वे मंत्रालय करीत आहे दररोज देशभरातील विविध रेल्वेच्या स्वयंपाकघरांमधून राज्यांना 2.6 लाख जेवणाच्या पॅकेट्सचा पुरवठा
नवी दिल्ली, 22 एप्रिल 2020
3 मे 2020 पर्यंत देशव्यापी लॉकडाऊन वाढविल्यामुळे, असुरक्षित घटकांची काळजी आणि भोजन सुनिश्चित करणे आवश्यक आहे. देशाच्या अगदी दुर्गम ठिकाणीही अन्न आणि औषध यासारख्या जीवनावश्यक वस्तूंची पुरवठा साखळी सुनिश्चित करण्यासाठी लॉकडाऊन सुरू झाल्यापासून भारतीय रेल्वेने महत्त्वपूर्ण भूमिका बजावली आहे.
रेल्वेच्या स्वयंपाकघरातून शिजविलेले अन्न घेऊन ते गरजूंमध्ये वाटण्याची ज्या जिल्हा प्रशासनाची इच्छा असेल त्या जिल्हा प्रशासनांना विविध रेल्वे स्वयंपाकघरातून दररोज 2.6 लाख जेवण पुरवण्याची तयारी रेल्वेने दर्शविली आहे. याबाबत देशभरातील जिल्हाधिकाऱ्यांना कळविण्यात आले आहे.
रेल्वे परिमंडळानुसार रेल्वेच्या स्वयंपाकगृह प्रमुखाचा तपशीलही राज्यांना कळविण्यात आला आहे. प्रतिदिन 2.6 लाख भोजन देण्याचे सुनिश्चित करुन ठरलेल्या आरंभिक ठिकाणांच्या स्वयंपाकघर क्षमतेवर आधारित आहे. गरजेनुसार पुरवठा करण्यासाठी अशा आणखी स्वयंपाकघराची उभारणी केली जाऊ शकते. हे जेवण नाममात्र 15 रुपये दरात उपलब्ध असेल. या देयकाची पूर्तता राज्यसरकारकडून पुढील टप्प्यात करण्यात येईल.
भारतीय रेल्वे खानपान आणि पर्यटन महामंडळ आयआरसीटीसीने मागणीनुसार शिजवलेल्या जेवणाची संख्या वाढवण्याचे मान्य केले आहे. भारतीय रेल्वेमार्फत दररोज सुमारे एक लाख विनामूल्य गरम शिजवलेले जेवण वितरीत केले जात आहे. कोविड-19 च्या पार्श्वभूमीवर लॉकडाऊननंतर गरजू लोकांना गरम शिजवलेले जेवण उपलब्ध करून देण्यासाठी 28 मार्च 2020 पासून अनेक रेल्वे संस्थांमधील भारतीय रेल्वे कर्मचाऱ्यांनी अविश्रांत मेहनत घेतली आहे. आयआरसीटीसीची स्थायी स्वयंपाकगृहे, रेल्वे पोलीस, वाणिज्यिक आणि इतर रेल्वे विभागांच्या माध्यमातून आणि स्वयंसेवी संस्थांच्या योगदानाद्वारे रेल्वे, दुपारच्या भोजनासाठी कागदाच्या प्लेट्मध्ये अन्न तर रात्रीच्या जेवणासाठी खाद्यपदार्थांची पाकिटे पुरवित आहे.
कोविड-19 च्या पार्श्वभूमीवर केलेल्या टाळेबंदीच्या काळात भारतीय रेल्वेने मोफत शिजविलेले गरम अन्न पुरविण्याचा काल 2 दशलक्षचा टप्पा पार केला. या टाळेबंदीच्या काळात उपासमारीची वेळ आलेल्या स्थलांतरित, रोजंदारीवरील मजूर, लहान मुले, हमाल, बेघर, गरीब आणि इतर गरजू लोकांना कालपर्यंत 20.5 लाख शिजविलेल्या भोजनाचे वितरण केले होते.
हे कार्य उत्तर, पश्चिम, पूर्व, दक्षिण आणि दक्षिण मध्य अशा विविध रेल्वे परिमंडळांमध्ये पसरलेल्या आयआरसीटीसीच्या स्थायी स्वयंपाकघरांच्या सक्रिय सहकार्याने केले जात आहे. रेल्वे स्थानकांच्या आसपासच्या भागातील गरजू लोकांच्या गरजा भागविण्यासाठी रेल्वे पोलीस दल, सरकारी रेल्वे पोलीस, रेल्वे परिमंडळांचे व्यावसायिक विभाग, राज्य सरकारे, जिल्हा प्रशासन आणि स्वयंसेवी संस्था यांच्या सहाय्याने खाद्य वितरण केले जात आहे.
गया, दीनदयाल , राजिंदर नगर , समस्तीपूर, धनबाद, हाजीपूर, कटिहार, गुवाहाटी,
रांची, बालासोर, टाटानगर आणि हावडा या पूर्व क्षेत्रामधील गरजू लोकांसाठी; उत्तर विभागातील नवी दिल्ली आणि प्रयागराज; दक्षिण मध्य विभागात विजयवाडा, खुर्दा रोड, विशाखापट्टणम आणि रायपूर; दक्षिण विभागातील बेंगळुरू, हुबळी, तिरुचिराप्पल्ली, काटपाडी, सी.ए.इंगेल्पा टीटीयू आणि मदुरै; आणि पश्चिम विभागातील मुंबई, अहमदाबाद, पुणे आणि भुसावळ येथील गरजूंना मागणीनुसार पुरवठा करण्यासाठी आयआरसीटीसीच्या स्वयंपाकगृहांची संख्या वाढविण्याची रेल्वेची तयारी आहे.
पंतप्रधान कार्यालय
पंतप्रधान येत्या 21 ऑक्टोबरला केदारनाथ आणि बद्रीनाथला भेट देणार
पंतप्रधानांच्या हस्ते 3400 कोटी रुपयांच्या दळणवळणविषयक प्रकल्पांची पायाभरणी
गौरीकुंड ते केदारनाथ आणि गोविंदघंटा ते हेमकुंड साहिब दरम्यानच्या रोप वे प्रकल्पांची पंतप्रधान करणार पायाभरणी
गौरीकुंड ते केदारनाथ दरम्यानच्या रोपवे मुळे सहा-सात तासांचे अंतर केवळ 30 मिनिटांत पार करणे शक्य
गोविंदघाट ते हेमकुंड रोपवेमुळे आधी एक पूर्ण दिवस करावा लागणारा प्रवास आता फक्त 45 मिनिटांत होणार पूर्ण
पंतप्रधानांच्या हस्ते 1000 कोटी रुपये खर्चाच्या रस्ते विस्तार प्रकल्पाचीही पायाभरणी- यामुळे सीमेवर बारमाही संपर्क व्यवस्था उपलब्ध होणार
या सर्व प्रकल्पांमुळे या प्रदेशातील संपर्कव्यवस्था आणि धार्मिक पर्यटनाला चालना मिळेल
नवी दिल्ली, 18 ऑक्टोबर 2022
पंतप्रधान नरेंद्र मोदी येत्या 21 ऑक्टोबर 2021 रोजी उत्तराखंडच्या दौऱ्यावर जाणार आहेत. केदारनाथ इथे सकाळी साडेआठ वाजता ते केदारनाथाचे दर्शन आणि पूजा करतील. त्यानंतर 9 वाजताच्या सुमारास, त्यांच्या हस्ते केदारनाथ रोपवे प्रकल्पाची पायाभरणी केली जाईल. त्यानंतर, ते आदि शंकराचार्य यांच्या समाधीचे दर्शन घेतील. 9.25 ला, पंतप्रधान मंदाकिनी अष्टपथ आणि सरस्वती अष्टपथाच्या विकासकामांचा आढावा घेतील.
त्यानंतर, पंतप्रधान बद्रीनाथला जाणार आहेत. तिथे सुमारे 11.30 वाजता, पंतप्रधान बद्रीनाथ मंदिरात दर्शन आणि पूजा करतील. सुमारे 12 वाजता, ते नदीकिनाऱ्यावरील विकासकामांच्या प्रगतीचा आढावा घेतील. त्यानंतर, माना या गावात दुपारी साडे बारा वाजता पंतप्रधान रस्ते आणि रोपवे प्रकल्पाची पायाभरणी करतील. त्यानंतर दुपारी दोन वाजता, पंतप्रधान, अरायव्हल प्लाझा आणि तलावांच्या विकासकामांचा आढावा घेतील.
केदारनाथमधील रोपवे सुमारे 9.7 किमी लांबीचा असेल आणि गौरीकुंड ते केदारनाथला जोडेल, दोन्ही ठिकाणांमधला प्रवासाचा वेळ सध्या असलेल्या 6-7 तासांवरून केवळ 30 मिनिटांपर्यंत कमी होईल.हेमकुंड रोपवे गोविंदघाट ते हेमकुंड साहिबला जोडेल.हा रोप वे सुमारे 12.4 किमी लांबीचा असेल आणि प्रवासाचा वेळ एका दिवसापेक्षा कमी करून केवळ 45 मिनिटांपर्यंत कमी करेल.हा रोपवे व्हॅली ऑफ फ्लॉवर्स राष्ट्रीय उद्यानाचे प्रवेशद्वार असलेल्या घंगारियाला देखील जोडेल.
सुमारे 2430 कोटींच्या एकूण खर्चाने विकसित होणारे हे रोपवे हे वाहतुकीचा एक पर्यावरणपूरक मार्ग आहे जो वाहतुकीचे निर्धोक , सुरक्षित आणि स्थिर साधन प्रदान करेल. या मोठ्या पायाभूत सुविधांच्या विकासामुळे धार्मिक पर्यटनाला चालना मिळेल, यामुळे या प्रदेशातील आर्थिक विकासाला चालना मिळेल आणि अनेक रोजगाराच्या संधीही निर्माण होतील.
सुमारे 1000 कोटी रुपयांच्या रस्ता रुंदीकरण प्रकल्पांची पायाभरणीही या दौऱ्यात होणार आहे. माना ते माना पास  आणि जोशीमठ ते मलारी  -या दोन रस्ता रुंदीकरण प्रकल्पांची पायाभरणी ही आपल्या सीमावर्ती भागांमध्ये शेवटच्या टोकापर्यंत सर्व हवामानाशी सुसंगत रस्ते कनेक्टिव्हिटी प्रदान करण्याच्या दिशेने हे आणखी एक पाऊल ठरेल.कनेक्टिव्हिटी वाढवण्यासोबतच, हे प्रकल्प धोरणात्मक दृष्टिकोनातूनही फायदेशीर ठरतील.
केदारनाथ आणि बद्रीनाथ ही सर्वात महत्वाची हिंदू देवस्थाने आहेत. हे क्षेत्र हेमकुंड साहिब या पूज्य शीख तीर्थक्षेत्रांपैकी एक म्हणून ओळखले जाते. हाती घेतलेले कनेक्टिव्हिटी प्रकल्प हे धार्मिक महत्त्व असलेल्या ठिकाणी प्रवेश सुलभ करण्यासाठी आणि मूलभूत पायाभूत सुविधा सुधारण्यासाठी पंतप्रधानांची वचनबद्धता दर्शवतात.
S.Patil/Radhika/Sonal C/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
झारखंडमधल्या हजारीबाग इथल्या बस अपघातातल्या जीवितहानी बद्दल पंतप्रधान नरेंद्र मोदी यांनी व्यक्त केले दुःख
नवी दिल्ली, 17 सप्टेंबर 2022
पंतप्रधान नरेंद्र मोदी यांनी झारखंडमधल्या हजारीबाग जिल्ह्यातल्या बस अपघातातल्या जीवितहानी बद्दल दुःख व्यक्त केले आहे. अपघातातल्या जखमींच्या प्रकृतीत लवकर सुधारणा व्हावी अशी प्रार्थनाही त्यांनी केली आहे.
झारखंडमधल्या हजारीबाग जिल्ह्यातल्या बस अपघातातल्या जीवितहानी बद्दल दुःख झाले. शोकग्रस्त कुटुंबियांच्या दुःखात सहभागी असल्याचे पंतप्रधान कार्यालयाने केलेल्या ट्वीट मध्ये म्हटले आहे. अपघातातल्या जखमींच्या प्रकृतीत लवकर सुधारणा व्हावी ही प्रार्थना असेही ट्वीट मध्ये म्हटले आहे.N.Chitale/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
खाण मंत्रालय
धोरणात्मक दृष्ट्या महत्वाच्या क्षेत्रांच्या विकासासाठी खनिजांची अशी यादी उपयुक्त ठरेल
नवी दिल्ली, 27 जून 2023
केंद्र सरकारचे खनिज मंत्रालय पहिल्यांदाच ‘भारतातील महत्वाच्या खनिजांची यादी’ प्रकाशित करणार आहे. खनिजांसाठी, आयातीवरील अवलंबित्व कमी करणे, पुरवठा साखळीतील लवचिकता वाढवणे आणि भारताच्या शून्य उत्सर्जन उद्दिष्टप्राप्तीसाठी मदत करणे, अशा उद्देशांसाठी ही यादी प्रकाशित केली जाणार आहे. केंद्रीय कोळसा, खाणकाम आणि संसदीय कार्यमंत्री प्रल्हाद जोशी, केंद्रीय कोळसा, खाणकाम आणि रेल्वे राज्यमंत्री रावसाहेब पाटील दानवे आणि इतर मान्यवरांच्या उपस्थितीत ही यादी प्रकाशित केली जाईल. उद्या, म्हणजे 28 जून 2023 रोजी नवी दिल्लीत इंडिया इंटरनॅशनल सेंटर इथे हा कार्यक्रम होणार आहे.
या कार्यक्रमाला काही परदेशी पाहुणे, उद्योग क्षेत्रातील प्रतिनिधी, या विषयातील तज्ज्ञ आणि वरिष्ठ सरकारी अधिकारी उपस्थित राहतील. यावेळी महत्वाच्या खनिजांच्या यादीची ठळक वैशिष्ट्ये एका छोट्या महितीपटाच्या माध्यमातून दाखवली जातील. तसेच महत्वाची खनिजेदेखील यावेळी दाखवली जातील.
खनिज स्त्रोत क्षेत्रात स्वयंपूर्णता आणि सुरक्षा आणण्याच्या भारताच्या प्रयत्नांमध्ये ही यादी एक मैलाचा दगड ठरणार आहे. अत्यंत परिश्रमपूर्वक संकलित करण्यात आलेल्या या यादीची रचना, खनिजांची ओळख पटणे आणि विविध उद्योग क्षेत्रातील त्यांच्या आवश्यकतेनुसार, त्यांचा प्राधान्यक्रम ठरवणे अशा पद्धतीची आहे. यात उच्च तंत्रज्ञानयुक्त इलेक्ट्रॉनिक्स, टेलि कम्युनिकेशन्स, वाहतूक आणि संरक्षण अशा विविध क्षेत्रांचा समावेश आहे. ही यादी, खाणकाम क्षेत्रातील धोरणनिर्मिती, धोरणात्मक नियोजन आणि गुंतवणूकविषयक निर्णय घेण्यासाठी एक मार्गदर्शन आराखडा म्हणून उपयुक्त ठरेल. त्याशिवाय, हा उपक्रम, एक भक्कम आणि चिरकाल टिकून राहणारे खनिज क्षेत्र निर्माण करण्याच्या भारत सरकारच्या वचनबद्धतेच्या पूर्ततेसाठी, ‘शून्य कार्बन उत्सर्जन’ हे लक्ष्य साध्य करण्यासाठी देखील कामी येईल. महत्त्वाच्या खनिज पुरवठा साखळ्यांना बळ देण्यासाठी, भारत अलीकडेच प्रतिष्ठित अशा खनिज सुरक्षा भागीदारी  मध्ये सर्वात नवीन भागीदार बनला आहे, हे इथे विशेष उल्लेखनीय !S.Kakade/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
अर्थ मंत्रालय
विलंब शुल्क कर्जमाफी योजनेची शेवटची तारीख वाढवणे आणि जीएसटी कायद्यांतर्गत नोंदणी रद्द करण्यासाठी अर्ज रद्द करण्याची वेळ मर्यादा वाढवणे
नवी दिल्ली, 29 ऑगस्ट 2021
शासनाने अधिसूचना क्रमांक 19/2021 केंद्रिय कर, दिनांक 01.06.2021 द्वारे, करदात्यांना जुलै, 2017 ते एप्रिल 2021 या कर कालावधीसाठीचा परतावा 01.06.2021 ते 31.08.2021 दरम्यान सादर केला असेल, तर त्यासाठी नॉन – फर्निशिंग फॉर्म GSTR – 3B साठी विलंब शुल्क कमी / माफ करून दिलासा दिला होता. विलंब शुल्क कर्जमाफी योजनेचा लाभ घेण्याची अखेरची तारीख आता विद्यमान 31.08.201 वरून 30.11.2021 करण्यात आली आहे. .
प्राप्त झालेल्या अनेक निवेदनांच्या आधारे, शासनाने नोंदणी रद्द करण्याचा निर्णय मागे घेण्याची विनंती करणाऱ्या अर्जासाठीची मुदत 30.09.2021 पर्यंत वाढविली आहे, जिथे नोंदणी रद्द करण्यासाठीचा निर्णय मागे घेण्याची विनंती करणारे अर्ज दाखल करण्याची अंतिम तारीख 01.03.2020 ते 31.08.2021 दरम्यान आहे. सीजीएसटी कायद्यांतर्गत 29 व्या उप-कलमाच्या  च्या खंड  किंवा कलम  अंतर्गत नोंदणी रद्द झाली असेल, तर त्या परिस्थितीत अर्जदारांना मुदत वाढवून मिळू शकते. .
27.08.2021 ते 31.08.2021 या कालावधीसाठी डिजीटल सिग्नेचर सर्टिफिकेट  ऐवजी इलेक्ट्रॉनिक व्हेरिफिकेशन कोड  वापरणाऱ्या कंपन्यांनी FORM GSTR – 3B आणि FORM GSTR – 1 / IFF दाखल करणे आधीच सक्षम केले आहे. हे पुढे 31 ऑक्टोबर 2021 पर्यंत वाढविण्यात आले आहे. .
विलंब शुल्क कर्जमाफी योजनेच्या शेवटच्या तारखेची मुदत वाढवून नोंदणी रद्द करण्यासाठी अर्ज दाखल करण्याची मुदत वाढल्याने मोठ्या प्रमाणात करदात्यांना लाभ होईल, विशेषतः लहान करदात्यांना, जे विविध कारणांमुळे विविरणपत्र दाखल करू शकले नसतील, मुख्यत्वे कोविड – 19 महामारीमुळे आलेल्या अडचणींमुळे आणि ज्यांची नोंदणी याचमुळे रद्द झाली, त्यांना याचा लाभ होईल. शेवटच्या क्षणी होणारी गर्दी टाळण्यासाठी या वाढीव मुदतीचा करदात्यांनी लाभ घ्यावा, अशी करदात्यांना विनंती करण्यात आली आहे.
S.Thakur/S.Shaikh/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 277
पंतप्रधान कार्यालय
वाराणसी येथे जी 20 संस्कृती मंत्र्यांच्या बैठकीतील प्रतिनिधींच्या सन्मानार्थ सादर केलेल्या ‘सूर वसुधा’चे पंतप्रधानांनी केले कौतुक
पंतप्रधान नरेंद्र मोदी यांनी वाराणसी येथे झालेल्या जी 20 संस्कृती मंत्र्यांच्या बैठकीतील प्रतिनिधींच्या सन्मानार्थ सादर केलेल्या ‘सूर वसुधा’ या नादमधुर सुरावटीचे कौतुक केले आहे.
वाद्यवृंदामध्ये 29 जी 20 सदस्य आणि आमंत्रित देशांतील संगीतकारांचा समावेश होता. वाद्यांची वैविध्यता आणि मातृभाषेतून गाणारे गायक याद्वारे संगीत परंपरा साजरी झाली. वाद्यवृंदाच्या मंत्रमुग्ध करणाऱ्या सुरावटीतून "वसुधैव कुटुंबकम" अर्थात जग हे एक कुटुंब आहे ही भावना प्रतीत झाली.
केंद्रीय सांस्कृतिक, पर्यटन आणि ईशान्य प्रदेश विकास मंत्री जी किशन रेड्डी यांच्या X वरच्या पोस्टला उत्तर देताना, पंतप्रधानांनी म्हटले;
“वसुधैव कुटुंबकमचा संदेश बिंबवण्याचा एक उत्तम मार्ग आणि तोही काशी शहरातून!”
संरक्षण मंत्रालय
हवाई योद्ध्यांसाठी आर्थिक सुजाणता आणि जागरूकता या विषयावर परिसंवाद
वैयक्तिक आघाडीवर आर्थिक नियोजनाच्या सूक्ष्म पैलूंबद्दल सर्व हवाई योद्ध्यांना शिक्षित आणि परिचित करण्याचा प्रयत्न म्हणून, भारतीय हवाई दलाने 09 सप्टेंबर 2022 रोजी सर्व संबंधित चालू आर्थिक विषयांवर आधारित दिवसभर एका परिसंवादाचे आयोजन केले होते. नवी दिल्लीतील हवाई दलाच्या प्रेक्षागृहात रिझर्व्ह बँकेच्या सहकार्याने भारतीय हवाई दलाने "हवाई योद्धांसाठी आर्थिक सुजाणता आणि जागरूकता" हा परिसंवाद आयोजित केला होता.
हवाई योद्धांना त्यांच्या वैयक्तिक आयुष्यात योग्य आणि माहितीपूर्ण आर्थिक निर्णय घेण्यास सक्षम बनवण्याचा या परिसंवादाचा प्रयत्न होता. या परिसंवादात रिझर्व्ह बँकेच्या अधिकाऱ्यांनी आर्थिक जागरूकता, बँक फसवणूक, लोकपालांची भूमिका इत्यादी विविध विषयांवर चर्चा केली.भारतीय स्टेट बँकेचे अधिकारी आणि वित्तीय क्षेत्रातले व्यावसायिकही या परिसंवादात सहभागी झाले होते. यामुळे हवाई योध्यांना विविध अनेक पैलू जाणून घेण्याची संधी मिळाली.
या परिसंवादात सर्व श्रेणीतील सुमारे 400 हवाई योद्धे सहभागी झाले होते. जास्तीत जास्त ठिकाणी हा परिसंवाद पोहोचावा हे सुनिश्चित करण्यासाठी हवाई दलाचे सर्व विभाग आणि तुकड्यांमध्ये परिसंवादाचे थेट-प्रसारण करण्यात आले होते.
कोळसा मंत्रालय
कोळशाच्या विक्रीसाठी कोळसा खाणींच्या लिलावाकरिता तांत्रिक निविदा उघडण्यात आल्या
19 कोळसा खाणींसाठी 34 निविदा प्राप्त झाल्या
नवी दिल्ली, 9 जुलै 2021
कोळसा विक्रीसाठी 67 कोळसा खाणींचा लिलाव प्रक्रिया कोळसा मंत्रालयाच्या नामनिर्देशित प्राधिकरणाने 25 मार्च 2021 रोजी सुरू केली होती. तांत्रिक निविदा सादर करण्याची अंतिम तारीख 08 जुलै 2021 होती. लिलाव प्रक्रियेचा एक भाग म्हणून, ऑनलाईन आणि ऑफलाइन प्राप्त तांत्रिक निविदा आज  बोलीदारांच्या उपस्थितीत नवी दिल्ली येथे उघडण्यात आल्या .
बोलीदारांच्या उपस्थितीत डिक्रिप्ट ऑनलाइन निविदा इलेक्ट्रॉनिक पद्धतीने उघडण्यात आल्या. त्यानंतर बोलीदारांच्या उपस्थितीत ऑफलाइन निविदा कागदपत्रे असलेले सीलबंद लिफाफेही उघडण्यात आले. बोलीदारांसाठी स्क्रीनवर संपूर्ण प्रक्रिया दाखवण्यात आली. 19  कोळशाच्या खाणींसाठी एकूण 34  निविदा प्राप्त झाल्या असून त्यातील 10  पूर्ण उत्खनन झालेल्या खाणी आणि 9  अंशतः अन्वेषण केलेल्या खाणी आहेत. यापैकी 4 खाणी कोकिंग कोळसा खाणी आहेत तर उर्वरित 15 खाणी नॉन-कोकिंग कोळसा खाणी आहेत. 8 कोळसा खाणींसाठी दोन किंवा त्यापेक्षा अधिक निविदा प्राप्त झाल्या आहेत. प्राप्त निविदांची खाणनिहाय यादी खाली जोडली आहे:
|
|
Sl No
|
|
Name of Coal Mine
|
|
No of Bids
|
|
-
|
|
Alaknanda
|
|
1
|
|
-
|
|
Beheraband North Extn
|
|
1
|
|
-
|
|
Bhaskarpara
|
|
3
|
|
-
|
|
Bhivkund
|
|
2
|
|
-
|
|
Burakhap Small Patch
|
|
5
|
|
-
|
|
Burapahar
|
|
1
|
|
-
|
|
Choritand Tiliaya
|
|
1
|
|
-
|
|
Dahegaon/Makardhokra-IV
|
|
1
|
|
-
|
|
Dip Extn Of Belpahar
|
|
1
|
|
-
|
|
Gondbahera Ujheni East
|
|
1
|
|
-
|
|
Gondkhari
|
|
2
|
|
-
|
|
Jhigador
|
|
2
|
|
-
|
|
Jogeshwar & Khas Jogeshwar
|
|
3
|
|
-
|
|
Khargaon
|
|
2
|
|
-
|
|
Lalgarh 
|
|
1
|
|
-
|
|
Ramnagar
|
|
1
|
|
-
|
|
Rauta Closed Mine
|
|
4
|
|
-
|
|
Shankarpur Bhatgaon II Extn
|
|
1
|
|
-
|
|
Tokisud Block II
|
|
1
|
|
|
|
Total Bids
|
|
34
खाली दिलेल्या यादीनुसार एकूण 20 कंपन्यांनी लिलाव प्रक्रियेत निविदा सादर केल्या आहेत.-
|
|
Sr. No
|
|
Name of the Bidder
|
|
No of Bids Submitted
|
|
-
|
|
Adani Power Maharashtra Ltd
|
|
1
|
|
-
|
|
Adhunik Power & Natural Resources Ltd
|
|
2
|
|
-
|
|
Aurobindo Realty &Infrastructure Pvt Ltd
|
|
4
|
|
-
|
|
Bharat Aluminium Company Ltd
|
|
1
|
|
-
|
|
CG Natural Resources Pvt Ltd
|
|
2
|
|
-
|
|
Chhattisgarh Mineral Development Corporation Ltd
|
|
1
|
|
-
|
|
Dhansar Engineering Co Pvt Ltd
|
|
1
|
|
-
|
|
Godavari Power & Ispat Ltd
|
|
1
|
|
-
|
|
Hiltop Hirise Pvt Ltd
|
|
1
|
|
-
|
|
Hindalco Industries Ltd
|
|
1
|
|
-
|
|
Jhar Mineral Resources Pvt Ltd
|
|
2
|
|
-
|
|
MP Natural Resources Power Ltd
|
|
1
|
|
-
|
|
Prakash Industries Ltd
|
|
1
|
|
-
|
|
Ramgarh Sponge Iron Pvt Ltd
|
|
1
|
|
-
|
|
Rungta Mines Ltd
|
|
1
|
|
-
|
|
Shree Sai Urja Ltd
|
|
2
|
|
-
|
|
Shree Satya Mines Pvt Ltd
|
|
3
|
|
-
|
|
South West Pinnacle Exploration Ltd
|
|
3
|
|
-
|
|
Sunflag Iron and Steel Company Ltd
|
|
4
|
|
-
|
|
Vedanta Ltd
|
|
1
|
|
|
|
Total Bids
|
|
34
निविदांचे मूल्यांकन बहु-शाखीय तांत्रिक मूल्यांकन समितीद्वारे केले जाईल आणि एमएसटीसी पोर्टलवर घेण्यात येणाऱ्या इलेक्ट्रॉनिक लिलावात भाग घेण्यासाठी तांत्रिकदृष्ट्या पात्र बोलीदारांची संक्षिप्त यादी केली जाईल.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
पंतप्रधान कार्यालय
पंतप्रधान मोदी आणि इजिप्तचे प्रमुख योग प्रशिक्षक रीम जाबक आणि नाडा एडेल यांची भेट
पंतप्रधान नरेंद्र मोदी यांनी 24 जून 2023 रोजी कैरो येथे इजिप्तचे दोन प्रमुख युवा योग प्रशिक्षक रीम जाबक आणि नाडा एडेल यांची भेट घेतली.
योगाप्रति त्यांच्या वचनबद्धतेचे पंतप्रधानांनी कौतुक केले आणि त्यांना भारताला भेट देण्यासाठी प्रोत्साहित केले. यावेळी त्यांनी पंतप्रधानांना इजिप्तमध्ये योगाबद्दल मोठ्या प्रमाणात उत्साह असल्याचे सांगितले.
पंतप्रधान कार्यालय
राष्ट्रपतीपदाचा एक वर्षाचा कार्यकाळ पूर्ण झाल्याबद्दल पंतप्रधानांनी राष्ट्रपतींचे अभिनंदन केले
नवी दिल्ली, 25 जुलै 2023
राष्ट्रपती द्रौपदी मुर्मु यांचा राष्ट्रपतीपदाचा एक वर्षाचा कार्यकाळ पूर्ण झाल्याबद्दल पंतप्रधान नरेंद्र मोदी यांनी त्यांचे अभिनंदन केले आहे.
राष्ट्रपतींच्या ट्विटर हँडलतर्फे पाठवण्यात आलेला ट्विट संदेश सामायिक करुन पंतप्रधान त्यांच्या ट्विट संदेशात म्हणाले:
“राष्ट्रपतींनी त्याच्या पदाचा एक वर्षाचा कार्यकाळ पूर्ण केल्याबद्दल त्यांचे अभिंनदन! जनतेच्या सेवेप्रति त्यांचे अथक समर्पण आणि प्रगतीचा अदम्य पाठपुरावा करण्याची त्यांची वृत्ती खूपच प्रेरणादायक आहे. त्यांच्या विविध प्रकारच्या कर्तबगारीतून त्यांच्या नेतृत्वाचा ठोस परिणाम दिसून येतो.”
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
माहिती आणि प्रसारण मंत्र्यांनी पुण्यात राष्ट्रीय चित्रपट संग्रहालयाला भेट देऊन राष्ट्रीय चित्रपट वारसा अभियानाच्या प्रगतीचा घेतला आढावा
चित्रपट वारसा अभियान भारतीय चित्रपटांचा ठेवा जतन करण्याच्या प्रयत्नांना नवसंजीवनी देत आहे – अनुराग सिंह ठाकूर
केंद्रीय माहिती आणि प्रसारण तसेच युवा व्यवहार व क्रीडा मंत्री अनुराग सिंह ठाकूर यांनी 11 मार्च 2023 रोजी पुणे दौऱ्यादरम्यान राष्ट्रीय चित्रपट संग्रहालयाला  भेट दिली आणि राष्ट्रीय चित्रपट वारसा अभियान अंतर्गत झालेल्या प्रगतीचा आढावा घेतला. राष्ट्रीय चित्रपट वारसा अभियान भारतीय चित्रपटांचा ठेवा जतन करण्याच्या प्रयत्नांना नवसंजीवनी देत आहे, पूर्वी सहजपणे उपलब्ध नसलेले अनेक चित्रपट जगभरातील प्रेक्षकांसाठी सर्वोत्तम दर्जा राखून उपलब्ध करून दिले जातील, तसेच पुढील 100 वर्षे आणि त्याहून अधिक काळासाठी भारतीय चित्रपटांचे दीर्घकालीन जतन खात्रीने केले जाईल, असे ठाकूर म्हणाले.
राष्ट्रीय चित्रपट वारसा अभियान जोमाने सुरु आहे. राष्ट्रीय चित्रपट वारसा अभियानाचा एक भाग म्हणून राष्ट्रीय चित्रपट संग्रहालयात 3 मोठे प्रकल्प सुरु आहेत: चित्रपटांचे डिजिटायझेशन, चित्रपट रील्सचे जतन आणि चित्रपट पूर्वस्थितीत आणणे. चित्रपटांचे जतन करण्याच्या दृष्टीने हे सर्व प्रकल्प प्रचंड मोठे आहेत आणि जागतिक स्तरावर अशा प्रकारचे प्रयत्न यापूर्वी कधीही करण्यात आलेले नाहीत. आतापर्यंत, 1293 चित्रपट, 1062 लघुपट आणि माहितीपट, 4K व 2K रिझोल्यूशनमध्ये डिजीटाईझ करण्यात आले आहेत. याशिवाय 2500 चित्रपट लघुपट आणि माहितीपट डिजिटायझेशनच्या विविध टप्प्यांमध्ये आहेत. दरम्यान, 1433 सेल्युलॉइड रिल्सच्या संवर्धनाची कामे पूर्ण झाली आहेत. जगातील चित्रपट संवर्धन क्षेत्रातील आघाडीची तज्ज्ञ कंपनी 'लीमॅजिन रिट्रोव्हाटा' या आंतरराष्ट्रीय कंपनीच्या सहकार्याने अत्यंत काळजीपूर्वक हे काम करण्यात आले आहे. अनुराग सिंह ठाकूर यांनी एनएफडीसी -एनएफएआयच्या संकुलात नव्याने उभारलेल्या चित्रपट संवर्धन प्रयोगशाळेचीही पाहणी केली, या ठिकाणी सेल्युलॉइड रील्स संवर्धनाचे काम सुरु आहे. पुढील काही महिन्यांत आणखी शेकडो चित्रपटांचे जतन केले जाईल, तर काही रील्स या दुर्मिळ भारतीय चित्रपटांच्या शिल्लक राहिलेल्या प्रती असू शकतात. एनएफडीसी -एनएफएआयने अलीकडेच चित्रपट पूर्वस्थितीत आणण्याचे काम सुरु केले असून 21 चित्रपट डिजिटलरित्या पुनर्संचयित केले जात आहेत. पुढील 3 वर्षांमध्ये, अनेक चित्रपट, लघुपट आणि माहितीपट डिजिटल पद्धतीने पूर्वस्थितीत आणले जातील.
अणुऊर्जा विभाग
भारतीय आण्विक आस्थापना आणि अणुऊर्जा केंद्रे सायबर हल्ल्यांपासून सुरक्षित - केंद्रीय मंत्री डॉ जितेंद्र सिंह
नवी दिल्ली, 10 फेब्रुवारी 2022
केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ विभाग राज्यमंत्री डॉ जितेंद्र सिंह यांनी आज सांगितले की, भारतीय आण्विक आस्थापना आणि अणुऊर्जा केंद्रे सायबर हल्ल्यांपासून सुरक्षित आहेत.
भारतीय आण्विक आस्थापनांमध्ये त्यांच्या स्थापनेसाठी वापरण्यात येणाऱ्या प्रणालींची रचना, विकास आणि कार्यान्वयन यासाठी आधीच कठोर प्रक्रिया निश्चित केलेली आहे. नियामक पडताळणी आणि प्रमाणीकरणाच्या अधीन असलेले कस्टम बिल्ट हार्डवेअर आणि सॉफ्टवेअर वापरून अंतर्गतच महत्वाच्या प्रणालींची रचना करून त्या विकसित करण्यात आल्या आहेत. त्यामुळे या प्रणाली सायबर सुरक्षा धोक्यांपासून प्रतिरोधक आहेत, राज्यसभेत एका प्रश्नाच्या लेखी उत्तरात डॉ जितेंद्र सिंह यांनी ही माहिती दिली.
भारतीय आण्विक आस्थापनांच्या नियंत्रण नेटवर्क आणि संयंत्रांची सुरक्षा प्रणाली यांसारख्या सुरक्षितता आणि सुरक्षेच्या महत्त्वपूर्ण पायाभूत सुविधा या इंटरनेट आणि स्थानिक माहिती तंत्रज्ञान नेटवर्कपासून वेगळ्या आहेत.
अणुऊर्जा विभागांच्या उपकरणांची सायबर सुरक्षा/सुरक्षेसंदर्भातील माहिती बाबत लक्ष घालण्यासाठी अणुऊर्जा विभागाकडे संगणक आणि माहिती सुरक्षा सल्लागार गट  आणि उपकरण योजना आणि नियंत्रण सुरक्षेसाठी कृती दल  यांसारखे तज्ज्ञ गट आहेत.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
संरक्षण मंत्रालय
छावणी मंडळाच्या निवडणुका
नवी दिल्ली, 20 मार्च 2023
छावणी मंडळांच्या निर्वाचित सदस्यांच्या रिकाम्या जागा भरण्याच्या दृष्टीने छावणी मंडळाच्या सर्वसाधारण निवडणुका घेण्यात येतील.
छावणी मंडळाच्या निवडणुका या छावणी मंडळ निवडणुका नियमावली, 2007 नुसार घेतल्या जातात. ही नियमावली DGDE च्या संकेतस्थळावर उपलब्ध आहे. राज्यनिहाय छावणी मंडळांची माहिती खालील तक्त्यात दिली आहे.
|
|
S No
|
|
State / UT
|
|
No. of Cantonments
|
|
Name of Cantonment
|
|
1
|
|
Bihar
|
|
1
|
|
Danapur
|
|
2
|
|
Delhi
|
|
1
|
|
Delhi
|
|
3
|
|
Gujarat
|
|
1
|
|
Ahmedabad
|
|
4
|
|
Haryana
|
|
1
|
|
Ambala
|
|
5
|
|
Himachal Pradesh
|
|
7
|
|
Bakloh
|
|
6
|
|
Dagshai
|
|
7
|
|
Dalhousie
|
|
8
|
|
Jutogh
|
|
9
|
|
Kasauli
|
|
10
|
|
Khasyol
|
|
11
|
|
Subathu
|
|
12
|
|
Jammu & Kashmir
|
|
2
|
|
Badamibagh
|
|
13
|
|
Jammu
|
|
14
|
|
Jharkhand
|
|
1
|
|
Ramgarh
|
|
15
|
|
Karnataka
|
|
1
|
|
Belgaum
|
|
16
|
|
Kerala
|
|
1
|
|
Cannanore
|
|
17
|
|
Madhya Pradesh
|
|
5
|
|
Jabalpur
|
|
18
|
|
Mhow
|
|
19
|
|
Morar
|
|
20
|
|
Pachmarhi
|
|
21
|
|
Saugor
|
|
22
|
|
Maharashtra
|
|
7
|
|
Ahmednagar
|
|
23
|
|
Aurangabad
|
|
24
|
|
Dehuraod
|
|
25
|
|
Deolali
|
|
26
|
|
Kamptee
|
|
27
|
|
Khadki
|
|
28
|
|
Pune
|
|
29
|
|
Meghalaya
|
|
1
|
|
Shillong
|
|
30
|
|
Punjab
|
|
3
|
|
Amritsar
|
|
31
|
|
Ferozepur
|
|
32
|
|
Jalandhar
|
|
33
|
|
Rajasthan
|
|
2
|
|
Ajmer
|
|
34
|
|
Nasirabad
|
|
35
|
|
Tamil Nadu
|
|
2
|
|
St. Thomas Mount
|
|
36
|
|
Wellington
|
|
37
|
|
Telangana
|
|
1
|
|
Secunderabad
|
|
38
|
|
Uttar Pradesh
|
|
13
|
|
Agra
|
|
39
|
|
Allahabad
|
|
40
|
|
Ayodhya
|
|
41
|
|
Babina
|
|
42
|
|
Bareilly
|
|
43
|
|
Fatehgarh
|
|
44
|
|
Jhansi
|
|
45
|
|
Kanpur
|
|
46
|
|
Lucknow
|
|
47
|
|
Mathura
|
|
48
|
|
Meerut
|
|
49
|
|
Shahjahanpur
|
|
50
|
|
Varanasi
|
|
51
|
|
Uttarakhand
|
|
9
|
|
Almora
|
|
52
|
|
Chakrata
|
|
53
|
|
Clement Town
|
|
54
|
|
Dehradun
|
|
55
|
|
Landour
|
|
56
|
|
Lansdowne
|
|
57
|
|
Nainital
|
|
58
|
|
Ranikhet
|
|
59
|
|
Roorkee
|
|
60
|
|
West Bengal
|
|
3
|
|
Barrackpore
|
|
61
|
|
Jalapahar
|
|
62
|
|
Lebong
27.09.2016 रोजी निघालेल्या आदेशानुसार माननीय सर्वोच्च न्यायालयाने 2016 सालच्या पंचमढी छावणी मंडळ विरुद्ध गोपालदास काबरा आणि अन्य छावणी मंडळे, नागरी अपिल क्रमांक 9730-9731 SLP  No. 20687-20688 नुसार मतदार यादी सुधारित केली आहे.
या आदेशानुसार संरक्षण खात्याच्या भूमीवर अतिक्रमण करणाऱ्यांची नावे छावणी मंडळाच्या मतदार यादीतून काढली आहेत.
छावणी मंडळ कायदा 2006 मधील कलम 28 मधील उपकलम  नुसार जी व्यक्ती सरकारने अधिकृत राजपत्रानुसार निश्चित केलेल्या तारखेला 18 वर्षे वयाहून कमी वयाचे नसेल, तसेच छावणी परिसरात तिचे वास्तव्य किमान सहा महिन्यांपासून असेल, आणि पात्रतेसाठी असणारे अन्य निकष पुरे करत असल्यास , मतदार म्हणून नोंदणी करण्याचा अधिकार त्या व्यक्तीला असेल
मतदार म्हणून अपात्रतेचे निकष याच कायद्याच्या कलम 28 मधील उपकलम  मध्ये आहेत. याशिवाय माननीय सर्वोच्च न्यायालयाने 27.09.2016 रोजी दिलेल्या आदेशानुसार अपात्रतेचे अजून काही निकष लावले जातात.
संरक्षण राज्यमंत्री अजय पाटील यांनी संदोश कुमार पी यांना राज्यसभेत लेखी उत्तरातून आज ही माहिती दिली.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115